IV Mehmed Geray
IV Mehmed Geray (1610 s. d. – 1674 s. ö.) - Qırım hanıdır. "Sofu Mehmed Geray han" olaraq da belli. 1641 – 1644 ve 1654 – 1666  senelerinde eki kere ükümdarlıq sürgen. Lehistan ve Ulu Litvaniya Prinsligi ile ittifaq siyasetini ötkergen. IV Mehmed han olğanından ğayrı diniy ve felsefiy şiirler yazğan meşur bir şairdir. Şiirlerinde "Kâmil" tahallüsini qullanğan. Hanlığı vaqtında memleketiniñ abadanlaştırıluvı ve medeniy yaşayışına ayrıca emiyet bergen. Sofu Mehmed Geray han zamanında Evliya Çelebi Qırımnı ziyaret etip, hanlıq devrindeki Qırımnıñ ayatı, paytahtı olğan Bağçasaraydaki yaşayış ve hannıñ özü aqqında malümat toplap yazğanı içün o malümatlar künümizge qadar saqlandı.

1610 senesinde doğğanlar
1674 senesinde ölgenler
Qırım hanları